**Poziv kandidatima prijavljenim na**

**Natječaj za zasnivanje radnog odnosa spremačice**

**objavljen 13.11.2020.**

Riječ „kandidat“ kad ima rodno značenje u teksta ovog poziva jednako se odnosi na osobe muškog i ženskog spola.

Sukladno odredbama Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Srednje škole Konjščina, provest će se obvezno testiranje prijavljenih kandidata.

Provjera za radno mjesto spremačice se sastoji od pisane provjere (opći dio koji obuhvaća znanja iz osnovnog zakonskog propisa koji regulira osnovnoškolsko i srednjoškolsko obrazovanje ) i razgovora (intervjua) s članovima povjerenstva i ravnateljicom.

Povjerenstvo će testiranje provesti u **ponedjeljak, 30.11.2020. u 13:00 sati u učionici br. 10 Srednje škole Konjščina**. Ako kandidat uspješno prođe pisano testiranje, istog dana u 14 sati će se obaviti i razgovor (intervju).

Testiranju mogu pristupiti kandidati koji ispunjavaju formalne uvjete iz natječaja, a čije su prijave pravodobne i potpune. Popis kandidata pozvanih na testiranje objavit ćemo na ovoj stranici u petak, 27.11.2020.

**PRAVILA TESTIRANJA:**

Kandidat je dužan na testiranje ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kandidatkinje.

Testiranju ne mogu pristupiti kandidati koji ne mogu identifikacijskom javnom ispravom dokazati identitet i osobe za koje je povjerenstvo utvrdilo da ne ispunjavanju formalne uvjete iz natječaja te čije prijave nisu pravodobne i potpune.

Pozvani kandidat je obavezan pristupiti pisanoj provjeri. Kandidat koji ne pristupi testiranju više se ne smatra kandidatom u postupku.

Nakon utvrđivanja identiteta kandidatu će se uručiti test na koji je kandidat dužan upisati svoje ime i prezime, na za to označenom mjestu na testu.

Test se piše isključivo kemijskom olovkom. Test sadrži 10 pitanja. Vrijeme pisanja testa je 30 minuta.

Za vrijeme pisanja testa nije dopušteno:

* koristiti se bilo kakvom literaturom ili bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija
* razgovarati s ostalim nazočnim osobama.

Ukoliko kandidat postupi suprotno pravilima testiranja, bit će udaljen s testiranja, a njegov rezultat neće se priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Pravo na pristup razgovoru s Povjerenstvom ostvaruje kandidat koji je na testiranju ostvario najmanje 5 bodova od 10 mogućih.